钦定古今图书集成/明伦汇编/闺媛典/第372卷 > 《捣衣篇》吴骐
## 钦定古今图书集成/明伦汇编/闺媛典/第372卷 > 《捣衣篇》吴骐

“碧鸳瓦上霜华微，白马河边秋雁飞。蓟北征人尚未
返，雒阳少妇捣寒衣。”双丝越练光如雪，开笥展衣肠
百结。文砧桐杵响初传，静夜空庭音易彻。疾徐高下
宛相同，惄如擗摽恨难穷。愁心自诉光明月，凄韵应
随断续风。“风前月下砧声度，斗转参横犹未卧。撩乱
流萤各自飞，缠绵络纬能相和。回思夫婿未从征，灯
前笑语若为情。锦衾煖觉幽兰气，角枕微闻堕珥声。
那知离别生凄恻，剪刀针线长相忆。”“岁岁空传《蓟北
书》，年年用尽闺中力。坐久新寒透袷绫，遥怜塞外更
难胜。受降城上思乡泪，今夜应知半是冰。”